open-index/open-wikipedia-markdown huggingface dataset:
Ստրումա (գետ)

**Ստրումա** (), **Ստրիմոն** (), գետ Բուլղարիայում և Հունաստանում։ Երկարությունը կազմում է 415 կիլոմետր (Բուլղարիայի տարածքում՝ 290 կիլոմետր), ավազանի մակերեսը մոտավորապես 17 հազար կմ2 է։ Սկիզբ է առնում Վիտոշա լեռնաշղթայի հարավարևմտյան լանջերից։ Բուլղարիայում հոսքը առավելապես լեռնային է, նեղ կիրճերը հաջորդեցնում են միջլեռնային գոգահովիտները։ Հունաստանի տարածքում Ստրուման հոսում է գլխավոր կերպով լայն հովտում։ Թափվում է Էգեյան ծովի Օրֆանոս (Ստրիմոնիկոս) ծոցը։

Սնուցումը հիմնականում անձրևային և ձյունային է։ Բարձրացած ջուրը փետրվար - հունիս ամիսներին է, իսկ նվազամակարդակը՝ օգոստոս - սեպտեմբեր ամիսներին։ Ջրի միջին ծախսը բուլղարա-հունական սահմանի մոտակայքում կազմում է 80 մ3/վ, առավելագույնը՝ մոտավորապես 500 մ3/վ։ Ջրի բազմամյա միջին ծախսը միջին հոսանքում կազմում է մոտավորպես 70 մ3/վ (հոսման տարեկան ծավալը՝ 2,2 կմ3): Բուլղարիայում ստրումայի վրա գտնվում են Պչելինա և Ստուդենա ջրամբարները, իսկ Ստրումայի վտակների վրա՝ հէկ։ Ստրումայի ջրերը օգտագործվում են ջրամատակարարման, ոռոգման և էլեկտրոէներգիայի արտադրության համար։ Վերին հոսանքում գտնվում է Վիտոշա բնական պարկը։

Ստրումայի հովտում տեղակայված են Պերնիկ, Ռադոմիր, Կյուստենդիլ, Բլագոևգրադ, Սանդանսկի, Պետրիչ, Սիդիրոկաստրոն, Սերես քաղաքները։ Գետաբերանից 5 կիլոմետր հյուսիս տեղակայված է Ամֆիպոլը (Ամֆիպոլիս), որը Հին Մակեդոնիայի մեծ և նշանավոր քաղաքներից մեկն էր։ Ստրումայի ափին տեղակայված է Զեմենի եկեղեցին (11-րդ դար)։

## Դիցաբանություն
Գետը չի հիշատակվում Հոմերոսի կողմից։ Հիշատակվում է Հեսիոդոսի կողմից «Տեոգոնիայում»՝ ամենակարևոր գետերի ցանկում։ Հեսիդոսի համաձայն՝ նրանք բոլորը եղել են Օվկիանոսի և նրա հարազատ քրոջ՝ Տեթիսի երեխաները։ Այդ նույն դիցաբանությունը Գիգինի մոտ է։

Պսևդո-Պլուտարխի համաձայն՝ գետը ավելի վաղ կոչվել է Կոնոզ () և մի քանի անգամ փոխել է անվանումը։ Տեղի արքա Պալեստինը ()` Պոսեյդոնի որդին, մենամարտում էր հարևանների հետ և՝ հիվանդությունից թուլանալով, իր որդի Հալիակմոնին ուղարկում է պատերազմ որպես ռազմավար։ Հալիակմոն պատերազմի արդյունքում մահացել էր։ Արքան՝ չկարողանալով ընդունել վիշտը, գցվում է Կոնոզ գետը, որը սկսեց կոչվել Պալեստին։ Ավելի ուշ գետը նորից անվանափոխվել էր։ Էդոնների արքա Ստրիմոնը Արեսի և մուսա Հելիկայի () որդին էր։ Իմանալով իր որդու՝ Ռեսի, մահվան մասին, նա գցվում է Պալեստին գետը, որից հետո այն սկսվեց կոչվել իր անունով։

Դրիանտի որդի Լիկուրգը էդոնների արքան էր, որոնք ապրում էին Ստրիմոն գետի ափերին, և վիրվորել էր Դիոնիսին՝ նրան աքսորելով իր երկրից։ Դիոնիսը Լիկուրգի մեջ խելագարություն էր ներշնչել։ Դառնալով խելագար՝ նա իր որդի Դրիասին կացինով սպանում է։

Պսևդո-Ապոլոդորի համաձայն՝ գետը վաղուց նավարկելի էր իր ամբողջ երկարությամբ։

## Ծանոթագրություններ

## Գրականություն
* 
* 

## Արտաքին հղումներ
* Livius.org: Strymon 

Կատեգորիա:Բլագոևգրադի մարզ
Կատեգորիա:Բուլղարիայի գետեր
Կատեգորիա:Կյուստենդիլի մարզ
Կատեգորիա:Հունաստանի գետեր
Կատեգորիա:Պերնիկի մարզ
Էրիկ Լևին

**Էրիկ Միրոնովիչ Լևին** (, կեղծանունը՝ *Անդրեյ Վնուկով* (), ), խորհրդային երգիծաբան, բանաստեղծ և էստրադային դրամատուրգ, ՌԽՖՍՀ արվեստի վաստակավոր գործիչ (1989), «Կրոկոդիլ» ամսագրի մրցանակակիր (երկու անգամ), ԽՍՀՄ գրողների միության անդամ (1981)։

## Կենսագրություն
1955 թվականին Մոսկվայի Վ. Ի. Լենինի անվան պետական մանկավարժական ինստիտուտի պատմական ֆակուլտետն ավարտելուց հետո Լևինը պատմություն է դասավանդել միջնակարգ դպրոցում։ 1950-ական թվականների վերջին նա սկսել է գրել երգիծական բանաստեղծություններ, ֆելիետոններ՝ դրանք հրապարակելով թերթերում և «Կրոկոդիլ» ամսագրում։ Ժամանակի ընթացքում նրա գործերը ռադիոյով և հեռուստատեսությամբ սկսեցին կատարել անվանի դերասաններ Բորիս Չիրկովը, Իվան Լյուբեզնովը, Ռինա Զելյոնայան։ Հետագայում Էրիկ Լևինը լայնորեն և արդյունավետ համագործակցել է «Ֆիտիլ» երգիծական կինոհանդեսի հետ, եղել է «Կրկին քսանհինգ», «Բարի լույս», «Ուրախ արբանյակ» ռադիոշարքերի հեղինակը և վարողը։ 1970-1980-ական թվականներին եղել է էստրադայի դրամատուրգների համամիութենական միավորման նախագահը, մի շարք էստրադային մրցույթների մրցատյանի անդամ, «Սովետսկայա էստրադա ի ցիրկ» ամսագրի խմբագրական խորհրդի անդամ։

Որպես երգահան նա համագործակցել է այնպիսի կոմպոզիտորների հետ, ինչպիսիք են Գեորգի Մովսեսյանը, Բորիս Ռենսկին, Առնո Բաբաջանյանը, Յան Ֆրենկելը, Մաքսիմ Դունաևսկին, Դմիտրի Դանինը (Մագազանիկ), Դավիթ Թուխմանովը, Եվգենի Կռիլատովը և ուրիշներ։

## Ստեղծագործություններ
### Երգերի տեքստեր
* «Հեծանիվ» (երաժշտությունը՝ Մաքսիմ Դունաևսկու և Դմիտրի Դանինի), կատարում է Պավել Սմեյանը 
* «Այլմոլորակայինների պարեր և քառյակներ» (երաժշտությունը՝ Դավիթ Թուխմանովի), կատարում են Լեոնիդ Կուրավլյովը և Վիկտոր Սերգաչովը 
* «Նստակյաց ասպետներ» (երաժշտությունը՝ Մաքսիմ Դունաևսկու և Դմիտրի Դանինի), կատարում է Նիկոլայ Կարաչենցովը

### Պոեզիա
* Первая сборная: Стихи. М., 1963. В соавторстве с Н. Ф. Князевым
* Быль в глаза: Юмористические стихи. М., 1967
* Есть такое мнение…: Стихи. М., 1973
* Спасибо за «пожалуйста»: Сатирические и юмористические стихи, монологи, интермедии. М., 1979
* Полезные советы. М., 1982

### Թարգմանություններ
* Ժամիդին. «Տվեցի՝ վերցրեց»։ Մ., 1968 
* Ժամիդին. «Քարիկ չարիքում»։ Մ., 1971 
* Ժամիդին. «Եթե օգուտ լիներ»։ Մ., 1972 
* Ժամիդին. «Տարիք»։ Մ., 1983

## Ծանոթագրություններ

## Արտաքին հղումներ
* Эстрада в России. XX век: энциклопедия
* Эрик Левин (Андрей Внуков) на сайте 1000plastinok.net

Կատեգորիա:20-րդ դարի ռուս բանաստեղծներ
Կատեգորիա:Անձինք այբբենական կարգով
Կատեգորիա:Բանաստեղծներ այբբենական կարգով
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծներ
Կատեգորիա:Խորհրդային երգիծաբաններ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս բանաստեղծներ
Կատեգորիա:Ռուս դրամատուրգներ
Վլադիմիր Կարպենկո

**Վլադիմիր Վասիլևիչ Կարպենկո** (, ), ռուս խորհրդային գրող։ 1962 թվականից ԽՍՀՄ Գրողների միության անդամ։

## Կենսագրություն
Վլադիմիր Կարպենկոն ծնվել է 1926 թվականի փետրվարի 19-ին Ռոստովի մարզի Զիմովնիկի շրջանի Զիմովնիկի ավանում՝ կոշկակարի ընտանիքում։

1943 թվականի ապրիլից մինչև 1944 թվականի ապրիլը որպես զենիթային զորքերի հրամանատար կռվել է Կենտրոնական ճակատում։ Վիրավորվել է։

Հոսպիտալից հետո շարունակել է կրթությունը 9-րդ դասարանում՝ Զիմովնիկիում։ Հենց այստեղ էլ գրել է իր անդրանիկ վեպը՝ «Աշնանախոտը», որն ավելի ուշ դիպլոմային աշխատանքը դարձավ և հրապարակվեց։

1948-53 թվականներին սովորել է Մ. Բ. Գրեկովի անվան Ռոստովի գեղարվեստի ուսումնարանում։

1953 թվականից որպես նկարչության և գծագրության ուսուցիչ է աշխատել Աստրախանի տեխնիկումներում և միջնակարգ դպրոցում։

1954-60 թվականներին սովորել է Մաքսիմ Գորկու անվան գրականության ինստիտուտում։

1962 թվականին հրավիրվել է Խորհրդային Միության կոմունիստական կուսակցության Աստրախանի կոմիտե՝ որպես տպագրության ու մշակույթի հրահանգիչ։ Նույն թվականից ԽՍՀՄ Գրողների միության անդամ է։

1971 թվականին ԽՍՀՄ Ներքին գործերի նախարարության կողմից կանչվել է Մոսկվա՝ որպես տպագրության խորհրդատու։

1981 թվականին վերադարձել է Ռոստովի մարզ ու և ապրել Վոլգոդոնսկ քաղաքում

Մահացել է 2005 թվականի մայիսի 1-ին։

## Պարգևներ
* Հայրենական պատերազմի 1-ին աստիճանի շքանշան

## Հիշատակ
* 2006 թվականի փետրվարի 17-ին № 9 գրադարանում բացվել է հեղինակի հուշատախտակը։
* 2006 թվականից Վոլգոդոնսկում անցկացվում է Կարպենկոյի անվան գրականության ամենամյա մրցույթ։

## Մատենագրություն
* «Աշնանախոտ»՝ Աստրախան, 1963
* «Աշնանախոտ»՝ Մոսկվա, 1965
* «Աշնանախոտ»՝ Վոլգոգրադ, 1967
* «Ամպերը գնում են դեպի քամին»՝ Սարատով, 1972
* «Աշնանախոտ»՝ Սարատով, 1973
* «Շչորս»՝ Մոսկվա, 1974
* «Աշնանախոտ»՝ Մոսկվա, 1976
* «Կոմկոր Դումենկո»՝ Սարատով, 1976
* «Ամպերը գնում են դեպի քամին»՝ Մոսկվա, 1977
* «Կարմիր գեներալը»՝ Մոսկվա, 1978
* «Վախճան»՝ Մոսկվա, 1984
* «Ամպերը գնում են դեպի քամին»՝ Դոնի Ռոստով, 1977
* «Կարմիր գեներալը»՝ Մոսկվա, 1991
* «Ամպերը գնում են դեպի քամին»՝ Մոսկվա, 1991
* «Վրանգելը Ղրիմում»՝ Մոսկվա, 1995

## Ծանոթագրություններ

## Արտաքին հղումներ
* Страничка о Владимире Карпенко на сайте ЦБС Волгодонска 

Կատեգորիա:20-րդ դարի ռուս գրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուսաստանի գրողների միության անդամներ
Լեոնարդ Լավլինսկի

**Լեոնարդ Իլարիոնովիչ Լավլինսկի** (, ), ռուս խորհրդային գրող, բանաստեղծ և գրաքննադատ, խմբագիր։ Բանասիրական գիտությունների թեկնածու (1972)։

Տպագրվել է 1958 թվականից։

ԽՍՀՄ գրողների միության անդամ (1971), ընտրվել է նրա խորհրդի անդամ (1986-1991)։

## Կենսագրություն
Ավարտել է Ռոստովի պետական համալսարանի պատմաբանասիրական ֆակուլտետը (1952) և Ռոստովի պետական մանկավարժական ինստիտուտի ռուսաց լեզվի և գրականության ֆակուլտետի ասպիրանտուրան (1955)։

Աշխատել է երիտասարդական մամուլում, այնուհետև եղել է «Դոն» ամսագրի գրական աշխատակից։ ԽՄԿԿ անդամ էր 1959 թվականից։ Նույն թվականից Մոսկվայում եղել է Կոմերիտմիության կենտկոմի քարոզչության և ագիտացիայի բաժնի մամուլի սեկտորի հրահանգիչ (1959-1964), ՌԽՖՍՀ մամուլի պետական կոմիտեի գեղարվեստական գրականության գլխավոր խմբագրության խմբագրակազմի անդամ (1964-1965), ԽՄԿԿ կենտկոմի մշակույթի բաժնի հրահանգիչ (1965-1970), 1970-1977 թվականներին՝ «Դրուժբա նարոդով» ամսագրի գլխավոր խմբագիր Սերգեյ Բարուզդինի առաջին տեղակալ, 1977-1997 թվականներին՝ «Լիտերատուրնոյե օբոզրենիե» ամսագրի գլխավոր խմբագիր։

Մահացել է 2005 թվականին, Մոսկվայում։ Թաղված է Խովանսկոյե գերեզմանատանը։

## Պարգևներ
* Ժողովուրդների բարեկամության շքանշան (16.11.1984) 
* «Պատվո նշան» շքանշան (17.01.1980) 
* մեդալ

## Ծանոթագրություններ

## Գրականություն
* 

## Արտաքին հղումներ
* ЛАВЛИНСКИЙ Леонард Илларионович
* ЖУРНАЛ ЛИТЕРАТУРНОЙ КРИТИКИ И СЛОВЕСНОСТИ. Леонард Илларионович Лавлинский  
* Леонард Илларионович Лавлинский 
* Лавлинский Леонард Илларионович - поэт

Կատեգորիա:Բանասիրական գիտությունների թեկնածուներ
Կատեգորիա:Բանաստեղծներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս բանաստեղծներ
Կատեգորիա:Ռուս գրաքննադատներ
Կատեգորիա:Ռուս խմբագիրներ
Ալեքսանդր Պոպով (գրող)

**Ալեքսանդր Ֆեոդորովիչ Պոպով** (, ), խորհրդային գրող և սցենարիստ, Սանկտ Պետերբուրգում լույս տեսնող «Նևա» ամսագրի գլխավոր խմբագիրը 1964-1978 թվականներին։ Երրորդ աստիճանի Ստալինյան մրցանակի դափնեկիր (1950)։

## Կենսագրություն
Ա. Ֆ. Պոպովը ծնվել է 1906 թվականի հունիսի 9-ին (22), Ռուսաստանի  Դոնի Ռոստով քաղաքում։ Ավարտել է Լենինգրադի արվեստագիտության բարձրագույն պետական դասընթացները։ Աշխատել է «Լենֆիլմ» կինոստուդիայում՝ կինոռեժիսոր Նիկոլայ Իվանովիչ Լեբեդևի հետ համագործակցությամբ։

Հայրենական մեծ պատերազմի սկսվելուց հետո՝ 1941 թվականի հուլիսին, նա ինքնակամ անցել է խորհրդային բանակի շարքերը։ Մարտնչել է Լենինգրադի ռազմաճակատում առանձին դահուկային գումարտակի շտաբի պետի պաշտոնում։ Պատերազմի տարիներին ստացել է կոնտուզիա։ Բուժվելուց հետո ուղարկվել է Անդրկովկասյան ռազմաճակատ՝ «Բանվորագյուղացիական կարմիր բանակի մարտիկ» թերթ, որտեղ ծառայել է որպես բաժնի պետի տեղակալ։ Պատերազմն ավարտել է կապիտանի կոչումով։

## Ֆիլմագրություն
* 1949՝ «Բարի՜ նավարկություն» 
* 1958՝ «Անդրեյկա» 
* 1961՝ «Աղջնակ, որի հետ ես ընկերություն էի անում»

## Պարգևներ և մրցանակներ
* Աշխատանքային կարմիր դրոշի շքանշան (18.07.1966) 
* «Խիզախության համար» մեդալ (27.02.1943) 
* այլ մեդալներ 
* Երրորդ աստիճանի Ստալինյան մրցանակ (1950)՝ «Բարի՜ նավարկություն» ֆիլմի սցենարի համար (1949)

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Անձինք այբբենական կարգով
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային գրողներ
Կատեգորիա:Խորհրդային սցենարիստներ
Կատեգորիա:Ստալինյան մրցանակի դափնեկիրներ
Ֆուտբոլի Եվրոպայի առաջնություն 2012 (ընտրական փուլ, խումբ D)

## Խաղերի արդյունքները

----

----

----

----

----

----

----

----

----

----

----

----

----

## Ծանոթագրություններ

## Արտաքին հղումներ
* Եվրո 2012 -ը ՈՒԵՖԱ պաշտոնական կայքում

Կատեգորիա:2010 ֆուտբոլում
Կատեգորիա:2011 ֆուտբոլում
Կատեգորիա:Եվրո 2012
Նատալյա Օբրազցովա

**Նատալյա Վլադիմիրովնա Օբրազցովա** (, ), ռուս բանաստեղծուհի։

## Կենսագրություն
Նատալյա Օբրազցովան ծնվել է Տագանրոգում 1915 թվականի փետրվարի 9-ին։ Հայրը՝ Վլադիմիր Ալեքսեևիչ Օբրազցովը, որը 1914 թվականին, Պ. Գ. Շելապուտինի բարձրագույն մանկավարժական դասընթացներն ավարտելուց հետո, կնոջ՝ Կլավդիա Վասիլևնայի հետ Մոսկվայից ժամանել էր Տագանրոգ, բանահյուսության ուսուցիչ էր արական գիմնազիայում։ Նատալյա Օբրազցովայի հայրը լրջորեն ուսումնասիրում էր Ա. Պ. Չեխովի ստեղծագործությունը, հավաքում էր հիշողություններ նրա մասին։ 1929 թվականին նա Անտոն Չեխովի մահվան 25-ամյակին նվիրված միջոցառումների անցկացման քաղաքային հանձնաժողովի քարտուղարն էր։

Նատալյա Օբրազցովան ավարտել է Տագանոգի թիվ 10 միջնակարգ դպրոցը։ 1930 թվականին, հոր մահից հետո, Նատալյա Օբրազցովան ընդունվել է Տագանոգի ընկ. Ստալինի անվան թիվ 65 գործիքաշինական գործարանին կից ուսումնարանը։ Ձեռք բերելով 5-րդ կարգի ունիվերսալ խառատի մասնագիտություն՝ նա ընդունվել է մետալուրգիական բանվորական ֆակուլտետ, որն ավարտել է 1935 թվականին։ Նույն թվականին բանֆակի այլ շրջանավարտների հետ նրան ուղարկել են սովորելու Լենինգրադի պոլիտեխնիկական ինստիտուտում։

Հայրենական մեծ պատերազմը սկսվելու պահին Օբրազցովան Լենինգրադում էր։ Պատերազմի ամենասկզբում Լենինգրադի ճակատում զոհվել են նրա ամուսինը՝ պոլիտեխնիկական ինստիտուտի ուսանող Սեմյոն Իվանովիչ Եգորովը, և եղբայրը՝ Նիկոլայ Վլադիմիրովիչ Օբրազցովը, երկուսն էլ կամավորականներ։ Նատալյա Վլադիմիրովնան վերապրել է շրջափակումն ու 1942 թվականի գարնանը դուրս է բերվել Լենինգրադից Կյանքի ճանապարհով։ Նա խառատ է աշխատել Տամբովի մարզի Ինժավինո գյուղի հացահատկի ֆերմայի մեքենայատրակտորային կայանում։ 1943 թվականի դեկտեմբերին Տագանոգի ազատագրումից հետո նա վերադարձել է հայրենիք մոր և փոքր դստեր՝ Լյուսյայի մոտ։ Այդ ժամանակից ի վեր Նատալյայի ամբողջ կյանքն ու ստեղծագործությունը կապվեցին Տագանրոգի հետ։ Նա աշխատել է Տագանոգի ռադիոտեխնիկական ինստիտուտիում որպես ուսումնական մասի դիսպետչեր։

## Գրականություն
* Город над морем. Стихи. — Ростов-на-Дону: Ростовское книжное издательство, 1957.
* Звезды шумят. Стихи. — Ростов-на-Дону: Ростовское книжное издательство, 1962.
* Экран. Стихи. — Ростов-на-Дону: Ростовское книжное издательство, 1965.
* Цимлянская лоза. Стихи. — Ростов-на-Дону: Ростовское книжное издательство, 1970.
* Волны. Стихи. — Ростов-на-Дону: Ростовское книжное издательство, 1982.
* Солнце юга. Стихи. — Ростов-на-Дону: Ростовское книжное издательство, 1986.
* Орион. Стихи. — Таганрог: Сфинкс, 1992.
* Осенние зарницы. Стихи разных лет. — Таганрог: ТРТУ, 1995.
* Озеро. Стихи. — Таганрог: Изд-во Международного института китайской медицины, 1998.
* Радиус детства. — Таганрог: БАННЭРплюс, 2004. — 72 с. — ISBN 5-98472-008-6.

## Հիշատակ
* 2012 թվականին Տագանրոգի թիվ 10 միջնակարգ դպրոցի պատին, որն ավարտել է Նատալյա Օբրազցովան, փակցվեց հուշատախտակ՝ ի հիշատակ բանաստեղծուհու դպրոցում անցկացրած տարիների։

## Ծանոթագրություններ

## Արտաքին հղումներ
* Наталья Образцова на сайте Центральной городской публичной библиотеки им. А. П. Чехова

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծուհիներ
Կատեգորիա:Ռուս գրողներ
Գյոքհան Ալքան

**Գյոքհան Ալքան** (, ), թուրք դերասան։

## Կարիերա
Ալքանն իր հեռուստատեսային կարիերան սկսել է 2011 թվականին՝ նկարահանվելով «Հոյակապ դար» սերիալի մի քանի սերիաներում։ Նա ավելի մեծ ճանաչում ձեռք բերեց 2014 թվականին «Ամուսնուս ընտանիքը» սերիալում նկարահանվելուց հետո, որը բաղկացած 57 սերիաներից։ 2016 թվականին նա նկարահանվեց «Սիրում է, թե չի սիրում» սերիալում, որի համար Հարավային Կորեայում անցկացված APAN Star մրցանակաբաշխությունում արժանացավ հատուկ մրցանակի։ 2017 թվականին Ալքանը մարմնավորել է Ալի Ասաֆի դերը «Սրտի զարկ» հեռուստասերիալում, ինչպես նաև նկարահանվել «Օրգանական սիրո պատմություններ» ֆիլմում։

## Անձնական կյանք
Ալքանի մոտ աշխտորոշվել է Ասպերգերի սինդրոմ, որը նա օգտագործում է որպես առավելություն` կենտրոնանալու և ողջ էներգիան տալու իր գործին։

## Ֆիլմագրություն
### Ֆիլմեր

### Սերիալներ

## Մրցանակներ և առաջադրումներ

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Ստամբուլում ծնված դերասաններ
Ալեքսանդր Կուտին

**Ալեքսանդր Ստանիսլավովիչ Կուտին** (, ), ռուս ֆուտբոլիստ, «Լուչ» ակումբի հարձակվող։

## Կարիերա
Ելեցի ֆուտբոլի սան է։ Հանդես է եկել «Ելեց», Լիպեցկի «Մետալուրգ» և «Տյումեն» ակումբների կազմում։ 2011/12 և 2012/13 մրցաշրջանների արդյունքներով ճանաչվել է Երկրորդ դիվիզիոնի «Կենտրոն» տարածաշրջանի լավագույն հարձակվող։ 2012/13 մրցաշրջանում ճանաչվել է Երկրորդ դիվիզիոնի «Կենտրոն» տարածաշրջանի լավագույն խաղացող։ 2012 թվականին դարձել է Տուլայի «Արսենալ» ակումբի ֆուտբոլիստ։ 2016 թվականի հունվարի 28-ին տեղափոխվել է «Տոսնոյի» կազմ։ 2017 թվականի հունիսին տեղափոխվել է «Ենիսեյ»։

## Ձեռքբերումներ
;  «Մետալուրգ»
*  Երկրորդ դիվիզիոնի «Կենտրոն» տարածաշրջանի հաղթող (*անցում ՖԱԼ*)
* 2011/12 մրցաշրջանի լավագույն հարձակվող «Կենտրոն» տարածաշրջանում
* Թիմի լավագույն ռմբարկու - 2008, 2011/12
;  «Արսենալ»
*  Երկրորդ դիվիզիոնի «Կենտրոն» տարածաշրջանի հաղթող (անցում ՖԱԼ)
* 2012/13 մրցաշրջանի լավագույն խաղացող Երկրորդ դիվիզիոնի «Կենտրոն» տարածաշրջանում
* 2012/13 մրցաշրջանի լավագույն հարձակվող Երկրորդ դիվիզիոնի «Կենտրոն» տարածաշրջանում
* 2012/13 մրցաշրջանի լավագույն ռմբարկու Երկրորդ դիվիզիոնի «Կենտրոն» տարածաշրջանում
* ՖԱԼ 2013/14 մրցաշրջանի լավագույն ռմբարկու

## Ծանոթագրություններ

Կատեգորիա:Արսենալ Տուլայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տյումենի ֆուտբոլիստներ
Դենիս Կուտին

**Դենիս Սերգեևիչ Կուտին** (, ), ռուս ֆուտբոլիստ, «Արմավիր» ակումբի պաշտպան։

## Կարիերա
Ծնվել է Համբուրգում, ուր նրա ծնողները տեղափոխվել էին ընտանեկան հանգամանքների պատճառով։ Երբ լռացել է Դենիսի 5 տարին, ընտանիքը վերադարձել է Սարատով։ Ֆուտբոլով սկսել է զբաղվել 6 տարեկանում տեղի «Սոկոլի» դպրոցում։ 2005 թվականի առաջնության խաղերից մեկում նրան նկատել են Յուրի Կոնոպլյովի անվան ֆուտբոլային ակադեմիայի մարզիչները, և երիտասարդ պաշտպանը տեղափոխվել է Տոլյատի. 2009 թվականին ակումբի մարզիչ Ալեքսանդր Բոբրովին ուղարկել են աշխատելու Մոսկվայում, և Կուտինը  նրա հետ միասին տեղափոխվել է «Չերտանովո» ակումբ։ Դպրոցն ավարտելուց հետո երեք տարվա պայմանագիր է կնքել Մոսկվայի «Սպարտակի» հետ, որտեղ հանդես է եկել ակումբի երիտասարդական կազմում, ապա «Սպարտակ-2» ֆարմ-ակումբում։

2014 թվականի սեպտեմբերի 5-ին մասնակցել է «Սպարտակի» «Открытие Арена» մարզադաշտի բացման խաղին։ Մուրատ Յանկինի գլխավորությամբ «Սպարտակը» ոչ-ոքի է խաղացել (1:1) Սերբիայի «Ցրվենա Զվեզդա» ակումբի հետ։ Այդ խաղում Կուտինը դուրս է եկել փոխարինման։

Ռուսաստանի առաջնությունում նորամուտը կատարել է 2014 թվականի նոյեմբերի 30-ին Մոսկվայի «Լոկոմոտիվ» ակումբի դեմ խաղում (0:1)։

2017 թվականի հունիսի 27-ին վարձավճարով մինչև 2018 թվականի հունիսի 30-ը տեղափոխվել է «Տոսնո» ակումբ։ Նորամուտը կատարել է հուլիսի 15-ին Ռուսաստանի առաջնության առաջին տուրի՝ «Ուֆայի» դեմ խաղում (0:1)։ Վարձավճարային պայմանագրի ժամկետի ավարտից հետո հեռացել է «Տոսնոյից» ու Սպարտակից՝ դառնալով ազատ գործակալ և մնալով առանց ակումբի մինչև 2018 թվականի օգոստոսի 25-ը, երբ տեղափոխվել է ՖԱԼ «Արմավիր» ակումբ։

## Ձեռքբերումներ
 **«Սպարտակ» (Մոսկվա)**
* 15x15пкс Ռուսաստանի առաջնության հաղթող – 2016/17
* Ռուսաստանի երիտսարդական առաջնության հաղթող – 2012/13

 **«Սպարտակ-2» (Մոսկվա)** 	
*ՊՖԼ առաջնության հաղթող – 2014/15 («Արևմուտք» տարածաշրջան)
 **«Տոսնո»** 	
*Ռուսաստանի գավաթի դափնեկիր – 2017/18

## Ծանոթագրություններ

## Արտաքին հղումներ
* 
* 
* Ֆուտբոլիստի էջը ՌՖՊԼ-ի պաշտոնական կայքում 
* Ֆուտբոլիստի էջը Sports.ru կայքում
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Թելեր (մուլտֆիլմ)

**Թելեր** (), ռուսական մուլտիպլիկացիոն ֆիլմ, որը նկարահանվել է 1996 թվականին։ Ռեժիսորը Իվան Մաքսիմովն է։

## Սյուժե
Մուլտֆիլմը պատմություն է հանդիպումների և հրաժեշտների մասին։ Գործողությունները տեղի են ունենում արտասովոր աշխարհում։ Այս աշխարհի բոլոր սիրահարները կապված են միմյանց թելերով։ Նույնը կատարվել է նաև ֆիլմի երկու հերոսների հետ։ Նրանց բաժանում է սպասվում, սակայն նրանք նորից հանդիպելու են։ Մուլտֆիլմը մեծահասակների համար է։

## Հեղինակաները
* Ռեժիսոր` Իվան Մաքսիմով
* Սցենարի հեղինակ` Իվան Մաքսիմով
* Նկարիչ` Իվան մաքսիմով
* Անիմատորներ` Լեոնիդ Ստարկով, Օլեգ Ուժինով, Ալեքսանդր Պանով, Վյաչեսլավ Կայուկով
* Օպերատոր` Լյուդմիլա Կրուտովսկայա 
* Տնօրեն` Նինա Սոկոլովա
* Կոմպոզիտոր` Վյաչեսլավ Սերժանով
* Հնչյունային ռեժիսոր` Վլադիմիր Օրյոլ
* Խմբագիր` Տատյանա Պապորովա
* Մոնտաժող` Նատալյա Ստեպանցևա

## Մուլտֆիլմի մասին
:

## Պարգևներ և մրցանակներ
* 1997 թվականին Բեռլինում մասնակցել է Միջազգային կինոփառատոնի հիմնական ծրագրին։
* Ֆիլմը մասնակցել է Տարուս-1997 փառատոնին։

## Ծանոթագրություններ

## Արտաքին հղումներ
*
*
*

Կատեգորիա:«Սոյուզմուլտֆիլմ» ստուդիայի մուլտֆիլմեր
Բալթիկ ծովի գիտական կենտրոն

**Բալթիկ ծովի գիտական կենտրոն** (), հանդիսանում է Սկանսեն բացօթյան թանգարանի մաս։ Ցուցադրությունն ընդգրկում է Բալթիկ ծովի միջավայրը և դրան սպառնացող վտանգները, որոնք ներկայացված են ակվարիումների, ցուցադրությունների և կրթական գործունեության միջոցով։

## Շինարարություն
Ծրագրի մեկնարկը տրվել է 2011 թվականին, երբ Բյորն Կառլսոնի կողմից հիմնադրված «Բալթիկ ծով 2020» հիմնադրամը Սկանսեն թանգարանի հետ սկսեց քննարկել ծովային կրթության կենտրոնի կառուցման հնարավորությունը։ Պլանավորումը սկսվեց 2015 թվականի մարտին, շինարարությունը՝ 2016 թվականին։ Ցուցանմուշները և բովանդակությունը մշակվել են Ստոկհոլմի համալսարանի և Ուփսալայում գտնվող Գյուղատնտեսական գիտությունների շվեդական համալսարանի հետ համատեղ։

Բալթիկ ծովի գիտական կենտրոնը գտնվում է Ստորին Սոլիդենում՝ Սկանսենի հարավային մասում։ Տարածքը նախագծել է Հոլգեր Բլոմը, իսկ կենտրոնի համար ընտրվել է նախկին 1965 թվականի ծովառյուծների և ֆլամինգոների ավազանը։ Կատարինա Վահլստրյոմի նախագծած 2000 քմ մակերեսով շենքը ունի հինգ հարկ, մեկ ստորգետնյա հարկ։ Բետոնաձուլ առաջին հարկում են գտնվում ակվարիումները, վերևի հատակն ապակեպատ է, իսկ վերևի երկու հարկերը փայտե շինություններ են։ Կենտրոնը բացվել է 2019 թվականի ապրիլի 12-ին։

## Ցուցադրություններ
ձախից|thumb|Ակվարիում Բալթիկ ծովի գիտության կենտրոնում, որտեղ քաղցրահամ ջրերի ձկներ են, վերևում՝ ծովային խոզերի մոդելներ
Բալթիկ ծովի գիտության կենտրոնը ներառում է կրթական ցուցադրություններ, ծովային և քաղցրահամ ջրերով ակվարիումներ, ուսումնական տարածք և լաբորատորիա։ Մի մեծ ակվարիումում ցուցադրվում են Ատլանտյան և Բալթյան ծովատառեխի երկու ենթատեսակները *Clupea harengus* և *Clupea harengus membras*: Մյուս ակվարիումում քաղցրահամ ջրերի ձկներ են, ինչպիսիք են գայլաձկները։ Ամենամեծ ակվարիումում, որի տարողությունը 250000 լիտր է և ունի շրջադարձային թունել, պահում են գիշատիչ ձկներ։

Ցուցադրությունները նախատեսված են ավագ դպրոցի համար և ներկայացնում են, որ Բալթիկ ծովը մակերեսային աղի զանգված է՝ րջապատված 90 միլիոն մարդկանցով և նրան սպառնում են չափից ավելի շատ ձկնորսությունը, Էվտրոֆիկացիան, սպառված բազմազանությունը և շրջակա միջավայրի տոքսինը։

## Ծանոթագրություններ

Կատեգորիա:Բալթիկ ծով
Կատեգորիա:Ստոկհոլմի թանգարաններ
Կոնստանտին Կուչաև

**Կոնստանտին Վիտալևիչ Կուչաև** (, ), ռուս ֆուտբոլիստ, Մոսկվայի ԲԿՄԱ ակումբի կիսապաշտպան։

## Կարիերա
Ֆուտբոլով սկսել է զբաղվել ԲԿՄ ՄՊՄԴ Ռյազանի դպրոցում։

Ռուսաստանի առաջնությունում նորամուտը կատարել է 2017 թվականի ապրիլի 2-ին՝ 21-րդ տուրի՝ «Կռիլյա Սովետով» ակումբի դեմ տնային խաղում, որի 85-րդ րոպեին փոխարինել է Ալեքսանդր Գոլովինին։

Սեպտեմբերի 27-ին Չեմպիոնների լիգայի խմբային փուլի շրջանակներում անցկացված «Մանչեսթեր Յունայթեդի» դեմ խաղի 90-րդ րոպեին աչքի է ընկել գոլով (1:4)։

2018 թվականի մայիսի 6-ին Տուլայի «Արսենալ» ակումբի դեմ խաղում (6:0) ստացել է ձախ ծնկի խաչաձև ջլի պատռվածք։ Վնասվածքից հետո առաջին անգամ պաշտոնական խաղում դուրս է եկել խաղադաշտ 2018 թվականի նոյեմբերի 23-ին՝ 2018/19 մրցաշրջանի Ռուսաստանի առաջնության 15-րդ տուրի՝ «Ախմատ» ակումբի դեմ խաղում։

## Վիճակագրություն
### Ակումբային

## Ձեռքբերումներ
### Ակումբային
; **«ԲԿՄԱ»**
* 15px Ռուսաստանի առաջնության արծաթե մեդալակիր – 2016/17, 2017/18

## Ծանոթագրություններ

## Արտաքին հղումներ
* 
* Ֆուտբոլիստի էջը ԲԿՄԱ-ի կայքում
* Ֆուտբոլիստի էջը ՌՖՊԼ-ի կայքում 
* 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռոստովի ֆուտբոլիստներ
Կատեգորիա:Ռուսաստանի հավաքականի ֆուտբոլիստներ
Դիմպալ Կումարի Ջհա

**Դիմպալ Կումարի Ջհա** (, ), նեպալցի քաղաքական գործիչ, համար երկու նահանգի նահանգային ժողովի անդամ, ներկայումս` համար 2 նահանգի կառավարության Ֆիզիկական ենթակառուցվածքների զարգացման պետական նախարար։ Որպես համամասնական ներկայացուցչական թեկնածու` Նեպալի Ռասթրիյա Ջանաթա կուսակցության կողմից առաջադրվել է համար 2 նահանգի նահանգային ժողովի անդամ։

Եղել է նաև 2013 թվականի Նեպալի հիմնադիր ժողովի անդամ։ Ջհան այուրվեդիկ բժիշկ է և Նեպալի Ռասթրիյա Ջանաթա կուսակցության անդամ։

## Վաղ կյանք
Դիմպալ Կումարի Ջհան ծնվել է 1979 թվականի հուլիսի 12-ին, Սուդարշան Պատհակի և Շրիմատի Շովա Պատհակի ընտանիքում։ Նրա ամուսինը` Անիլ Կումար Ջհան, Նեպալի դաշնային խորհրդարանի անդամ է, և նեպալի Ռասթրիյա Ջանաթա կուսակցության հայտնի առաջնորդ։

## Նահանգային քաղաքականություն
thumb|right|Դիմպալն իր գրասենյակում
Նա համար 2 նահանգի նահանգային խորհրդի անդամ է, ինչպես նաև` համար 2 նահանգի կառավարության Ֆիզիկական ենթակառուցվածքների զարգացման պետական նախարար։

## Ծանոթագրություններ

Կատեգորիա:Նեպալի կին քաղաքական գործիչներ
Խոսող ձուկը

«**Խոսող ձուկը**», Հովհաննես Թումանյանի հեքիաթներից։

## Սյուժե
Մի աղքատ մարդ ձկնորսի մոտ աշխատում է որպես շալակատար և վարձի փոխարեն օրական մի քանի ձուկ է ստանում, ինչով ապրում են ինքն ու կինը։ Մի օր ձկնորսը մի սիրուն ձուկ է բռնում, տալիս իր շալակատարին, ինքն էլի գնում փուկ որսալու։ Ձուկը շալակտարին խնդրում է բաց թողնել իրեն։ Շալակտարը խղճում է նրան ու բաց թողնում։

Ձկնորսը բարկանում է շալակատարի վրա ու վռնդում։ Ճանապարհին մարդը տխուր մտածում է, թե ինչպես պետք է ապրեն դրանից հետո, երբ նրա դեմ դուրս է գալիս մի մարդակերպ րեշ՝ առաջը մի գեղեցիկ կով։ Իմանալով աղքատի հետ պատահածի մասին՝ հրեշն առաջարկում է նրան տալ կովը, բայց ասում է, որ փոխարենը երեք տարի հետո գալու է հարց է տալու, եթե չկարողանան պատասխանել, տանելու է մարդուն ու նրա կնոջը։ Մտածելով, որ առանց դրա էլ իրենք սովից կմեռնեն, մարդը համաձայնում է ու կովը տանում տուն։

Երեք տարի անց, երբ հասնում է նշանակված օրը, նրանց տուն է գալիս մի անծանոթ գեղեցիկ երիտասարդ ու խնդրում իրեն գիշերելու տեղ տալ։ Մարդն զգուշացնում է, որ այդ գիշեր իրենց տանը մնալը վտանգավոր է, քանի որ հրեշն է գալու, բայց երիտասարդը մնում է նրանց տանը։ Կեսգիշերին, երբ հրեշը գալիս է, երիտասարդն ասում է, որ ինքը կպպատասխանի հրեշին։ Իր տված հարցերի պատասխանները լսելով՝ «հրեշը մնում է կապված–մոլորված, զգում է, որ ներսը մի ուժ կա իմաստուն, համարձակ, անհաղթելի, էլ չի իմանում՝ ինչ ասի, սուսուփուս քաշվում, կորչում է գիշերվա խավարի մեջ»։

Ամուսիններն ուրախանում են, իսկ երբ լուսաբացին երիտասարդը պատրաստվում է հեռանալ, պնդում են, որ նա ասի, թե իրենք ինչպես կարող են պատասխանել նրա լավությանը կամ գոնե ասի, թե ով է։ «Լավությունը արա ու թեկուզ ջուրը գցի՝ չի կորչիլ։ Ես հենց էն Խոսող ձուկն եմ, որի կյանքը դու խնայեցիր»,- ասում է անծանոթն ու անհետանում։

## Պատմություն
Այս հեքիաթն առաջին անգամ տպագրվել է 1908 թվականին՝ Թիֆլիսում լույս տեսած «Հասկեր» ամսագրի № 1-ում (էջ 18-21), «*Նանի հեքիաթներից»* ենթավերնագրով։ Աայնուհետև, 1908 թվականին, «Լուսաբեր» դասագրքում (երկրորդ տարի, էջ 21-25)։ Որից հետո Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում։

Թումանյանի այս, ինչպես նաև «Տերն ու ծառան» հեքիաթի մասին «Հորիզոն» թերթում լույս է տեսել մի անստորագիր գրախոսական, որի հեղինակը ողջունում է Թումանյանի նախաձեռնությունը՝ «Մանկական գրադարան» մատենաշարով գրավիչ և գեղեցիկ ձևավորված գրքույկների հրատարակության կապակցությամբ։

Այս հեքիաթը  հյուսված է կովկասյան ժողովուրդների հետ տարածված՝ երախտապարտ ձկան, աղքատի ու հրեշի սրամիտ հարցուպատասխանի մոտիվներից։

Ինքնագիրը չի պահպանվել։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «*Առանձին հրատարակությունից*»։

## Ծանոթագրություններ

## Արտաքին հղումներ
* «Խոսող ձուկը» հեքիաթի աուդիոտրբերակը 

Կատեգորիա:1908 ստեղծագործություններ
Կատեգորիա:Հովհաննես Թումանյանի հեքիաթներ
Հեքիաթ ձկնորսի և ձկան մասին (մուլտֆիլմ, 1937)

**«Հեքիաթ ձկնորսի և ձկան մասին** (), խորհրդային գունավոր տիկնիկային մուլտֆիլմ, որն ստեղծվել է Ալեքսանդր Պուշկինի համանուն հեքիաթի (1833) մոտիվներով։ Նկարահանվել է 1937 թվականին «Մոսֆիլմ» ստուդիայում ռեժիսոր Ալեքսանդր Պտուշկոյի կողմից։ Խորհրդային կինոյի առաջին աշխատանքներից մեկն է, որն իրականացվել է Պավել Մերշինի եռագույն մեթոդով։

## Սյուժե
Ծերունին իր պառավի հետ ապրում է կապույտ ծովի մոտ՝ հողաշեն տանը։ Մի անգամ ծերունու ցանցի մեջ է ընկնում ոսկե ձկնիկը։ Մարդկային ձայնով ձուկը խնդրում է բաց թողնել իրեն՝ խոստանալով փոխարենը կատարել նրա ցանկությունը։ Ծերունին խղճում է և բաց թողնում նրան, իսկ ինքը վերադառնում է տուն։ Չար պառավը կոպտորեն հանդիմանում է նրան և ուղարկում հետ՝ նոր տաշտակ ուզելու։ Սակայն դա քիչ է լինում, և նա պահանջում է նոր խրճիթ, ազնվականի, ապա թագավորական աստիճան։ Ծերունին հնազանդությամբ կատարում էր նրա պահանջները, իսկ ոսկե ձկնիկն իրականացնում է նրա ցանկությունները։ Բայց երբ պառավը պահանջում է  իշխանություն ամբողջ ծովի վրա և ոսկե ձկնիկին էլ իրեն ծառա, վերջինս լուռ հեռանում է։ Ծերունին վերադառնում է տուն և տեսնում իրենց հողաշեն տունը, որ մոտ կինը նստած է կոտրված տաշտակի առաջ։

## Ստեղծողներ
* Սցենարիստ և բեմադրող՝ Ալեքսանդր Պտուշկո
* Օգնականներ՝ Գալինա Ելիզարով, Ն. Կուզնեցով
* Նկարիչ՝ Պավել Բաժենով
* Կոմպոզիտոր՝ Լև Շվարց
* Օպերատոր՝ Ֆեոդոր Ֆիրսով
* Հնչյունային օպերատոր՝ Վյաչեսլավ Լեշչյով
* Տիկնիկների շարժումը՝ Մարիա Բենդերսկայա, Ա. Վասիլևա, Ա. Վեսելյովա, Վ. Կռիլով, Բորիս Նևեժին, Կոնստանտին Նիկիֆորով
* Տիկնիկների ձևավորումը՝ Ն. Գեխտման, Ա. Պավլովա, Ե. Չերնիխովա, Ե. Շիրոկովա
* Մակետների նկարազարդումը՝ Միխայիլ Սպերանսկի
* Գունավոր նկարահանումը կատարվել է օպերատոր Պավել Մերշինի մեթոդով

## Վերականգնում
Երկար ժամանակ մուլտֆիլմը հասանելի է եղել միայն սև-սպիտակ տարբերակով։ Սակայն 2010 թվականին գույները վերականգնվել են Ռուսաստանի պետֆիլմֆոնդի կողմից։

Վերականգնումը կատարել են՝
* Պատկերի թվային կադր առ կադր վերականգնումը՝ Նիկոլայ Մայորովի
* Հազվագյուտ կինոնյութերի սկանավորումը՝ Վլադիմիր Կոտովսկու

## Տես նաև
* Հեքիաթ ձկնորսի և ձկան մասին – Ալեքսանդր Պուշկինի հեքիաթը
* Հեքիաթ ձկնորսի և ձկան մասին – 1950 թվականի նկարված մուլտֆիլմ, ռեժիսոր՝ Միխայիլ Ցեխանովսկի

## Ծանոթագրություններ

## Արտաքին հղումներ
* 
* «Հեքիաթ ձկնորսի և ձկան մասին»
* «Николай Майоров: Цвет советского кино» на сайте журнала «Киноведческие записки»

Կատեգորիա:Խորհրդային մուլտֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:1937 մուլտֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Կատեգորիա:Տիկնիկային մուլտֆիլմեր
Իգոր Լեբեդենկո

**Իգոր Վլադիմիրովիչ Լեբեդենկո** (, ), ռուս ֆուտբոլիստ, խաղում է ինսայդի դիրքում, նախկինում հանդես է եկել հարձակվողի դիրքում։ Հանդես է եկել Ռուսաստանի օլիմպիական հավաքականում։

## Կարիերա
### Ակումբային
Մոսկվայի ՖՇՄ «Տորպեդոյի» սան է։ Առաջին մարզիչը եղել է Վալերի Վիկտորովիչ Ստաֆյորը։ Մոսկվայի «Տորպեդոյում» խաղացել է 2000 թվականից՝ սկզբում հանդես գալով երկրորդ կազմում (երկրորդ դիվիզիոնում և երկրորդ կազմերի մրցաշարում)։ 2002 թվականին սկսել է պարբերաբար մասնակցել հիմնական կազմի խաղերին Պրեմիեր լիգայի առաջնությունում։ 2004 մրցաշրջանից հետո տեղափոխվել է Մոսկվայի «Լոկոմոտիվ», որտեղ երկար ժամանակ չի կարողացել հարմարվել։ 2006 թվականին նոր մարզչի գալուց հետո Լեբեդենկոն, այդպես էլ չկարողանալով ընդգրկվել հիմնական կազմում, տեղափոխվել է Ռամենսկոեի «Սատուրն» ակումբ։ 2009 թվականի փետրվարի 18-ին Իգորը տեղափոխվել է «Ռոստով»՝ կնքելով մեկ տարվա պայմանագիր։ 2010 թվականի դեկտեմբերի 25-ին եռամյա պայմանագիր է կնքել Կազանի «Ռուբինի» հետ։ 2012 թվականին տեղափոխվել է Գրոզնիի «Թերեք» ակումբ։ 2017 թվականի մայիսին խզել է «Թերեքի» հետ պայմանագիրը։ 2017/18 մրցաշրջանի աշնանային հատվածն անցկացրել է ՊՖԼ-ի «Արարատ» (Մոսկվա) ակումբում, իսկ 2018 թվականի փետրվարին պայմանագիր է կնքել Վորոնեժի «Ֆակել» ակումբի հետ, որը հանդես էր գալիս ՖԱԼ առաջնությունում։ 2019 թվականի հունիսին ազատ գործակալի կարգավիճակով տեղափոխվել է Մոսկվայի «Տորպեդո» ակումբ՝ կնքելով մեկ տարվա պայմանագիր։

### Հավաքականում
Ռուսաստանի օլիմպիական հավաքականի կազմում անցկացրել է 4 հանդիպում։

## Ձեռքբերումներ
*Ռուսաստանի առաջնության բրոնզե մեդալակիր – 2005
*Ռուսաստանի Սուպերգավաթի դափնեկիր – 2005
* Համագործակցության չեմպիոնների գավաթի դափնեկիր – 2005

## Ելույթների վիճակագրություն
*2017 թվականի մարտի 19-ի տվյալներով*

## Ծանոթագրություն

Կատեգորիա:Արարատ Մոսկվայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Ֆակելի ֆուտբոլիստներ
Կատեգորիա:Ռուս ֆուտբոլային մարզիչներ
Խելոքն ու հիմարը

«**Խելոքն ու հիմարը**», Հովհաննես Թումանյանի հեքիաթներից, որ գրել է 1908 թվականին։

## Սյուժե
Երկու եղբայր են լինում, մեկը՝ խելոք, մյուսը` հիմար։ Խելոքն այնքան է աշխատեցնում ու չարչարում հիմարին, որ վերջինս հուսահատվում է ու որոշում է գնալ առանձին ապրելու, պահանջում է իր բաժինը։ Խելոքն առաջարկում է, որ երեկոյան նա ջրելու տանի կովերին, վերադարձին որը մտնի գոմը, մնա իրեն, իսկ որը մնա դրսում, եղբայրը տանի իր հետ։ Հիմարը համաձայնում է, բայց ձմռան ցուրտ օրը անասուններն արագ մտնում են գոմ, և դրսում մնում է «մի հիվանդ քոսոտ մոզի՝ գերաններին քոր անելիս»։  Հիմարը դրան տանում է ծախելու, ճանապարհին նա լսում է իր ձայնի արձագանքն, ու նրան թվում է, թե ավերակն ուզում է գնել մոզին։ Պայմանավորվելով, որ հաջորդ օրը կգնա տասը մանեթը վերցնելու՝ նա մոզին կապում է ավերակի դռանն ու վերադառնում տուն։

Հաջորդ օրը հիմարը գնում է իր փողն ուզելու, ավերակի մոտ ցրված ոսկորները (գիշերը գայլերը կերել էին մոզին), կարծում է, թե ավերակն է կերել մոզին, պահանջում է փողը, ապա բարկանում է ու ձեռքի փայտով խփում ավերակի պատերին։ Այդ վերակի պատերի մեջ հնուց ոսկի էր պահված, և քարերն ընկնում են, ու ոսկին թափվում է հիմարի առաջ։ Վերջինս ասում է, որ իրեն հերիք է իր տասը մանեթը, մնացածն իրեն պետք չէ։ Վերցնելով փողը՝ հիմարը գնում է տուն, եղբորը պատմում պատահածը,  խելոքը նդրում է ցույց տալ ոսկու տեղը, նրա ձեռքինն էլ ուզում է՝ խոստանալով նրա համար նոր շորեր գնել։ Խելոքը ոսկին տուն է տանում ու հարստանում, բայց եղբոր համար ոչինչ չի գնում։ Վերջինս էլ գնում է գանգատվելու դատավորին, բայց երբ սկսում է պատմել, թե ինչպես է մոզին ծախել ավերակին, վրան ծիծաղում են ու վռնդում։ Դրանից հետո հիմարը ուրիշներին էլ է գանգատվում, բայց բոլորը ծիծաղում են նրա վրա։ 
Ու, ասում են, մինչև էսօր էլ խեղճ հիմարը կիսամերկ ման է գալի, պատահողին գանգատվում, բայց ոչ ոք չի հավատում, ամենքն էլ ծիծաղում են վրեն, ու խելոք ախպերն էլ ծիծաղում է ամենքի հետ։

## Պատմություն
Առաջին անգամ այս հեքիաթը տպագրվել է 1908 թվականին Թիֆլիսում լույս տեսած «Հասկեր» ամսագրի № 2-ում (էջ 52-55)։

«*Հեքիաթ*» ենթավերնագրով տպագրվել է Երևանում՝ 1940-1959 թվականներին Հովհաննես Թումանյանի երկերի լիակատար ժողովածուի գիտական հրատարակության երրորդ հատորում (էջ 155-157)։

Ինքնագիրը չի պահպանվել։

Թումանյանն այս հեքիաթը գրելիս նկատի է ունեցել հայկական, ռուսական, վրացական, օսեթական և այլ ժողովուրդների մեջ տարածված բազմաթիվ հեքիաթներ։

Եղիշե Չարենցի անվան գրականության և արվեստի թանգարանի Թումանյանի ֆոնդում պահպանվել է հեքիաթի մշակման նախնական սևագրի տարբերակը։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» ամսագրից։

## Ծանոթագրություններ

Կատեգորիա:Հովհաննես Թումանյանի հեքիաթներ
Shameless (երգ)

**Shameless** (հայ․՝ «Անամոթ») երգը կուբաամերիկացի երգչուհի Կամիլա Կաբելոյի երգն է։ Այն թողարկվել է 2019 թվականի սեպտեմբերի 5-ին։

## Նախապատմություն
2019 թվականի սեպտեմբերի 1-ին Կաբելլոն տեղադրեց առաջիկա նախագինծը՝ «Romance» խորագրով։ Առաջին գլուխգործոցը թողարկել է 2019 թվականի սեպտեմբերի 5-ին։ Հաջորդ օրերին նա շարունակեց վերբեռնել մի քանի նկարներ, որոնք պատկերում էին շապիկային արվեստը երկու երգերի համար ՝ «Shameless» և «Liar» վերնագրերով։ Նա, ի վերջո, բացահայտեց երգի պաշտոնական թողարկման օրը 2019 թվականի սեպտեմբերի 4-ին։

## Տեսահոլովակ
Երգի թողարկումը ուղեկցվել է Հենրի Շոլֆիլդի ռեժիսորական տեսահոլովակով։

## Անձնակազմ
Վարկերը հարմարեցված են Tidal-ից։

* Camila Cabello — վոկալ, հեղինակ
* Andrew Watt — production, songwriting, guitar, keyboard, programming
* The Monsters and the Strangerz — արտադրող, ստեղնաշար, ծրագրավորում
* Alexandra Tamposi — երգարվեստ
* Jonathan Bellion — երգարվեստ
* Jordan Johnson — երգարվեստ
* Stefan Johnson — երգարվեստ
* Chris Galland — mixing
* Manny Marroquin — mixing
* Paul Lamalfa — ձայնագրող

## Թողարկման պատմույուն

## Ծանոթագրություններ



Կատեգորիա:2019 սինգլներ
Կատեգորիա:Կամիլա Կաբելոյի երգեր
Samsung Galaxy Note 10

**Samsung Galaxy Note 10,** անդրոիդ օպերացիոն համակարգով աշխատող թաբլեթ-սմարթֆոն արտադրված Samsung Electronic ընկերության կողմից, Samsung Galaxy Note դասի տասերորդ սերունդը։ Սմարթֆոնը ներկայացվել է 2019 թվականի օգոստոսի 7-ին, որպես Galaxy Note 9-ի իրավահաջորդ, մինչ այդ նախորդ մի քանի ամիսների ընթացքում սմարթֆոնի մասին լայնորեն արտահոսել է ինֆորմացիա։

## Առանձնահատկություններ
#### Սարքավորում
Սմարթֆոնը առկա է չորս տարբերակներով՝ Note 10/Note 10 5G և Note 10+/Note 10+ 5G։ Էկրանի չափսերն են՝ 6․3 (1080p) և  6․8 դյուրմ (1440p), տեխնոլոգիան Dynamic AMOLED,  HDR10+ -ի և «դինամիկ տոնով ցուցադրում» ռեժիմի աջակցությամբ։ Դիմային տեփսախցիկը գտնվում է էկրանի մեջ առանձին կտրվածքով, կենտրոնական հատվածում, մատնահետքի սկաները տեղադրված էկրանի մեջ, օգտագործվել են ուլտրաձայնային սկաներներ։

Միջազգային շուկայի համար նախատեսված մոդելների վրա տեղադրված է Exynos 9825 պրոցեսորը իսկ ամերիկյան և չինական շուկայի համար նախատեսված տարբերակի վրա՝ Qualcomm Snapdragon 855 պրոցեսորը։ Բոլոր մոդելները վաճառվում են 256 Գբ մշտական հիշողությամբ, բացի 10+ և 10+ 5G  տարբերակներից, որոնք նաև վաճառվում են 512 Գբ տարբերակ հիշողությամբ։ Համապատասխանաբար սմարթֆոնները ունեն 3500 և 4500 միլիամպեր մարտկոց, աջակցում է արագ լիցքավորման և Qi ինդուկտիվ լիցքավորման հնարավորությունը։ Այս տարբերակները Note դասի առաջին սմարթֆոններն են, որոնցում  բացակայում է ականջակալների համար նախատեսված  3․5 մմ դաշտը, ինչպես նաև հանվել է Bixby կոճակը։

#### Տեսախցիկներ
Galaxy Note 10-ը ունի հետին երեք տեսախցիկներ, մեկ 12 մեգապիքսել լայն անկյանով  լուսանկարող, մեկ 12 մեգապիքսել հիմնական և մեկ 16 մեգապիքսել ուլտրալայն անկյանով լուսանկարահանող։ Ինչպես նաև 10 + և 10+ 5 G տարբերակները ունեն լրացուցիչ VGA։ Բոլոր մոդեկներում դիմային տեսախցիկը ունի 10 մեգապիքսել ոսպնյակ։ Տեսախցիկների ծրագրայի ապահովումը իր  մեջ  ներառում է նոր առանձնահատկություն՝ «Shot Suggestion» ֆունկցիան, որը օգնում է օգտատերերին՝ «գեղարվեստական կենդանի զտիչներ»-ի միջոցով և թույլ տակիս ուղղակիորեն լուսանկարելուց հետո ստացված պատկերը հրապարկել անմիջապես ինստագրամում։  Երկու տեսախցիկներն էլ աջակցում են 4K և HDR10+  թույլտվությամբ վիդեո նկարահանում ավելի բարելավված վիդեո կայունացմամբ։  Ինչպես նաև վիդեո ռեժիմում հնարավոր է կիրառել  Live Focos (կենդանի ֆոկուս) ֆունկցիան այնպես՝ ինչպես դիմանկարային ռեժիմում։

#### S-pen
Note 9-ի համեմատ զգալի փոփոխություններ է կրել նաև S-pen -ը։ Նոր բարելավումները  թույլ են տալիս սմարթֆոնը կառավարել էլ  հեռվից, առանց գրչի էկրանին դիպչելու։  Դա իր մեջ ներառում է տեսախցիկի և  Microsoft Word խմբագրիչի պարամետրերի փոփոխություն սմարթֆոնի մեջ։

#### Ծրագրային ապահովու
Սմարթֆոնը աշխատում է Android 9.0 Pie օպերացիոն համակարգով և Սամսունգի կողմից մշակված One UI ինտերֆեյսով։ Նոր թարմացման մեջ  կատարվել է հիմնական օգտագործման տարրերի տեղափոխություն ինչը բարձրացնում է մեծ էկրանի օգտագործման հարմարավետությունը։ Շատ ծրագրեր ունեն մեծ վերնագրեր, ինչը հիմնական բովանդակությունը  տեղափոխվում է էկրանի կենտրոնային հատված և լրացուցիչ տեղեկությունները տեղափոխվում են դեպի ավելի ներքև։

## Տես նաև
* Samsung Galaxy S10
* Samsung Galaxy Fold

## Ծանոթագրություններ

## Արտաքին հղումներ
* Պաշտոնական կայք
 

Կատեգորիա:Անդրոիդ
Կատեգորիա:Սամսունգ
Կատեգորիա:Սմարթֆոններ
ԱՄՆ փոխնախագահների ցանկ

**ԱՄՆ փոխնախագահ** (), նախագահից հետո կարևորությամբ երկրորդ պաշտոնյան է ԱՄՆ դաշնային կառավարության գործադիր համակարգում։ ԱՄՆ առաջին փոխնախագահը Ջոն Ադամսն էր, գործող փոխնախագահը Ջեյմս Դեյվիդ Վենսն է։ Ամբողջ պատմության մեջ այս պաշտոնը զբաղեցրել է 50 մարդ։

Փոխնախագահը շատ լիազորություններ չունի, փոխնախագահի հիմնական սահմանադրական գործառույթն այն է, որ նա ԱՄՆ նախագահին փոխարինում է նրա մահվան, հրաժարականի կամ պաշտոնից հրաժարվելու դեպքում։ Ութ փոխնախագահներ զբաղեցրել են նախագահի պաշտոնը նախորդների մահվան հետևանքով և պաշտոնաթողության պատճառով։ Բացի այդ, փոխնախագահը Սենատի պաշտոնական ղեկավարն է։

7 փոխնախագահները մահացել են պաշտոններում (բոլորն իրենց մահով, վերջինը՝ Շերմանը 1912 թվականին), 2-ը պաշտոնաթող են եղել (Կալխուն և Ագնյու), 9-ը նախագահ են դարձել նախագահի հրաժարականի կամ մահվան արդյունքում (ընդ որում նրանցից 4-ը հետագայում վերընտրվել են)։ 4 գործող փոխնախագահներ ընտրվեցին նախագահներ (Ադամս, Ջեֆերսոն, Վան Բյուրեն և Բուշ ավագ), ևս մեկը՝ Նիքսոնը, նախագահ ընտրվեց փոխնախագահության ավարտից 8 տարի անց։

1973 թվականին Ջերալդ Ֆորդը նշանակվեց Ռիչարդ Նիքսոնի՝ ԱՄՆ փոխնախագահի պաշտոնում Սպիրո Ագնյուի հրաժարականից հետո։ Նոյեմբերի 27-ին Ֆորդը հաստատվեց Սենատի կողմից, դեկտեմբերի 6-ին՝ ԱՄՆ Ներկայացուցիչների պալատի կողմից, որից հետո ստանձնեց պաշտոնը։ Ավելի քիչ, քան մեկ տարի անց՝ 1974 թվականի օգոստոսի 9-ին, Ֆորդը ստանձնեց ԱՄՆ-ի նախագահի պաշտոնը, երբ արդեն հրաժարական տվեց Նիքսոնը՝ Ուոթերգեյթի գործով հետաքննության կապակցությամբ։ Այսպիսով, Ֆորդը դարձել Է ԱՄՆ-ի միակ նախագահը, որը ինչպես նախագահի, այնպես էլ փոխնախագահի պաշտոնն ստացել է ոչ համաժողովրդական ընտրության կարգով։

1861-1865 թվականների քաղաքացիական պատերազմի ժամանակ գոյություն ուներ Ամերիկայի Համադաշնային Նահանգների փոխնախագահի պաշտոն, երբ Հարավային Նահանգներն իրենց անկախ հայտարարեցին և դուրս եկան ԱՄՆ-ի կազմից։ Ամերիկայի Համադաշնային Նահանգների առաջին և միակ փոխնախագահն էր Ալեքսանդր Սթիվենսը, որն ընտրվել էր նախագահ Ջեֆերսոն Դևիսի հետ 1861 թվականի նոյեմբերի 6-ին։

## Փոխնախագահների ցանկ
; Կուսակցություններ

## Այժմ ապրող նախկին փոխնախագահներ
2025 թվականի օգոստոսի դրությամբ ողջ են ԱՄՆ 6 նախկին փոխնախագահներ։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի փոխնախագահներ
Եվգենյա Մողնյան

**Եվգենյա Ադամի Մողնյան** (), հայ բժիշկ, մանկաբարձ-գինեկոլոգ։ Բժշկական գիտությունների դոկտոր (1964), պրոֆեսոր (1971):

## Կենսագրություն
Եվգենյա Մողնյանը ծնվել է 1906 թվականի հոկտեմբերի 14-ին, Ղզլար քաղաքում (Դաղստան)։ 1931 թվականին ավարտել է Երևանի բժշկական ինստիտուտը։ 1934 թվականից աշխատել է Հայկական ԽՍՀ մանկաբարձության և գինեկոլոգիայի ինստիտուտում։ 1941-1945 թվականներին եղել է Երևանի էվակոհոսպիտալի պետի տեղակալ, 1945 թվականից՝ Երևանի բժշկական ինստիտուտի մանկաբուժության, սանիտարական և ստոմատոլոգիական ֆակուլտետների մանկաբարձության և գինեկոլոգիայի ամբիոնում (1969-1974 թվականներին՝ վարիչ)։

Աշխատանքները վերաբերում են հղիների ուշ տոքսիկոզներին, սիրտանոթային ախտաբանությանը։ Առաջինն է կիրառել թերջերմության եղանակը՝ արգանդի ֆունկցիայի խանգարման հետ կապված արյունահոսությունների բուժման համար։ Հայտնի են ուշ տոքսիկոզի բուժական միջոցառումներում սպիտակուցային դիետայի օգտագործման վերաբերյալ նրա առաջարկությունները։
Հեղինակ է 43 գիտական աշխատությունների։

## Պարգևներ
* «Պատվո կրծքանշան» շքանշան։

## Երկեր
* Հղիության կանխումը։ Մողնյան Եվգենյա Ադամի, Առողջապահության մինիստրություն, Երևան, Հայպետհրատ, 1961։

## Գրականություն
* Айриян А. П., Армянские учёные-медики. Ер., 1998, 276 с.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ գինեկոլոգներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Լոմ (գետ)

**Լոմ**, գետ Բուլղարիայի հյուսիսարևմտյան հատվածում, Դանուբի աջ վտակը։ Ակունքը գտնվում է Միջուր լեռան լանջերին (Արևելասերբական լեռներ, Ստարա Պլանինա լեռնաշղթա)՝ Չուպրենե արգելոցի սահմանի մոտ։ Ստարա Պլանինա լեռնաշղթայի ամենաբարձր գագաթը։

Լոմի վտակներն են Լյավա Րեկան, Բյալատա Վոդան և Կրաստվիչկան։

Գետի երկարությունը կազմում է 93 կմ, ջրահավաք ավազանը՝ 1140 կմ², միջին թեքությունը՝ 18,3 %, տարեկան ջրհոսքը՝ 202 106 մ³: Դրենովեց գյուղի մոտ ջրի միջին տարեկան ծախսը կազմում 4,7 մ³/վ, գետաբերանում՝ 6,4 մ³/վ, ամենաշատը՝ 11 մ³/վ, իսկ ամենաքիչը՝ 2,19 մ³/վ։ Լոմ Բուլղարիայի այն քիչ գետերից է, որը խուսափել է արդյունաբերական ախտոտվածությունից։

Գետը հիմնականում հոսում է հյուսիսարևելյան ուղղությամբ, բայց հարթավայրային մասում՝ ստորին հոսանքում, հյուսիսային ուղղությամբ։ Գետի վրա գտնվում են մի շարք գյուղեր, որոնցից են Գորնի Լոմը, Դոլնի Լոմը, Սրեդոգրիվը, Ռուժինցին, Դրաժինցին, Բելո Պոլեն, Ռոգլեցը, Դրենովեցը, Տոպոլովեցը, Դինկովոն, Կրիվա Բարան, Դոնդուկովոն, Վասիլովցին, Ստալիսկա Մահալան, Տրայկովոն, Մոմին Բրոդը (Լոմ քաղաքի թաղամաս), Զամֆիր և Գոլինցին (Լոմ քաղաքի թաղամաս)։ Գետաբերանի մոտ տեղակայված է Լոմ քաղաքը, որտեղ գետին նաև անվանում են «Լիման»։

## Ծանոթագրություններ

Կատեգորիա:Բուլղարիայի գետեր
Կատեգորիա:Դանուբ գետի վտակներ
Գիշերը դատավարությունից առաջ

**Գիշերը դատավարությունից առաջ** (), Անտոն Պավլովիչ Չեխովի պատմվածքը։ Առաջին անգամ տպագրվել է 1886 թվականի փետրվարի 1-ին «Բեկորներ» ամսագրի 5-րդ համարում` «Պատահար իմ բժշկա-շարլատանական պրակտիկայից» ենթավերնագրով։ Պատմվածքը ընդգրկվել է «Անմեղ  ելույթներ» ժողովածուի մեջ` «Դատապարտյալի պատմածը» խորագրով։

## Սյուժե
Քաղաքացի Զայցևը գնում է շրջանային դատարան, որտեղ լսվելու է նրա գործը երկկնության մեղադրանքով։ Գիշերը կանգ առնելով կայարանում` Զայցևը հանդիպում է Զինոչկային, աղջնակ, որը գիշերում է հարևան սենյակում և տառապում էր փայտոջիլից։ Բժշկի անվան տակ, պարսկական փոշով անկողինը մշակելու պատրվակով Զայցևը մտնում է նրա սենյակ, որտեղ հանդիպում է Զինոչկայի ամուսնուն՝ պետական խորհրդական Ֆեոդորին (Ֆեդիա), որի հայտնվելը Զայցևի համար տհաճ անակնկալ էր։ Նրանց միջև խոսակցություն է սկսվում, և պարզվում է, որ Զինոչկան կրծքավանդակի շրջանում ուժգին ցավեր ունի։ Չնայած բժշկական հմտությունների գործնական բացակայությանը, Զայցևը ստիպված եղավ զննել նրան և հանպատրաստից դուրս գրել դեղատոմս, որպեսզի չբացահայտեր իր խաբեությունը։ Հաջորդ օրը դատարանում Զայցևը կրկին տեսավ Ֆեդորին` արդեն որպես իր գործով դատախազ։ Երկուսն էլ նյարդայնացան, և Զայցևը հասկացավ, որ իր վիճակը վատ է. «...Ըստ ցուցումների դատախազը որոշել է ինձ մեղադրել...»: Պատմությունն ընդհատվում է նիստի ընդմիջմամբ, և Զայցևի հետագա ճակատագիրը մնում է անհայտ։

## Պիես
Պատմվածքի հիման վրա Չեխովը գրել է համանուն պիեսը, որի սյուժեն գործնականում մնացել է անփոփոխ՝ բացառությամբ որոշ մանրամասների։ Զայցևի ոճրագործություններին ավելացել է կտակի կեղծումը և սպանության փորձը. ավելի մանրամասն նկարագրված է «Զինոչկայի» «բուժզննությունը». ամբողջությամբ բացակայում է հաջորդ օրվա առավոտյան տեղի ունեցած իրադարձությունների նկարագրությունը, երբ Զայցևը գումար է ստանում Ֆեոդորից, այնուհետև նրանք կրկին հանդիպում են դատարանում։ Շատ առումներով պիեսը համարվում է անավարտ` բառերի կրճատմամբ, «Վարագույր» բառի բացակայությամբ, որով սովորաբար Չեխովն ավարտում էր պիեսը։

1914 թվականին պիեսը դիտման համար ուղարկվել է դրամատիկ գրաքննության (ամենայն հավանականությամբ՝ Մարիա Չեխովայի կողմից), իսկ 1914 թվականի մարտի 24-ին թույլատրվել է դրա ցուցադրությունը։

## Ծանոթագրություններ

Կատեգորիա:1886 պատմվածքներ
Կատեգորիա:Անտոն Չեխովի ստեղծագործություններ
Ֆուտբոլի Եվրոպայի առաջնություն 2012 (ընտրական փուլ, խումբ C)

## Խաղերի արդյունքները

----

----

----

----

----

----

----

----

----

----

----

----

 
----

## Ծանոթագրություններ

## Արտաքին հղումներ
* Եվրո 2012 -ը ՈՒԵՖԱ պաշտոնական կայքում

Կատեգորիա:2010 ֆուտբոլում
Կատեգորիա:2011 ֆուտբոլում
Կատեգորիա:Եվրո 2012
Գեորգի Գախարիա

**Գեորգի Զաուրի Գախարիա** (, ), վրացի քաղաքական գործիչ, 2019 թվականի սեպտեմբերի 9-ից Վրաստանի կառավարության ղեկավար։ Վրաստանի ներքին գործերի նախարարը և փոխվարչապետն էր 2017 թվականի նոյեմբերի 13-ից։ 2016-2017 թվականներին եղել է Վրաստանի էկոնոմիկայի և կայուն զարգացման նախարարը։

## Կենսագրություն
### Կրթություն
Գեորգի Գախարիան ավարտել է Թբիլիսիի պետական համալսարանի պատմության ֆակուլտետը։ 1994-2000 թվականներին սովորել է Մոսկվայի Լոմոնոսովի անվան պետական համալսարանի քաղաքագիտության ֆակուլտետում՝ ստանալով քաղաքական գիտությունների մագիստրոսի գիտական աստիճան։2002-2004 թվականներին սովորել է Մոսկվայի Լոմոնոսովի անվան պետական համալսարանի բարձրագույն բիզնես դպրոցը։

### Աշխատանքը Վրաստանի կառավարության կազմում
Մասնավոր բիզնեսում աշխատելուց հետո (*SFK Group*-ում՝ որպես գլխավոր տնօրեն, *Lufthansa Service Holding AG.*-ում՝ որպես Արևելյան Եվրոպայի, ԱՊՀ և Ռուսաստանի երկրների գծով բիզնեսի զարգացման տնօրեն)՝ 2013 թվականի մարտին, նշանակվել է Վրաստանի բիզնես-օմբուդսմեն։ 2014 թվականի դեկտեմբերից աշխատանքը համատեղել է Վրաստանի կառավարության էկոնոմիկայի խորհրդի քարտուղարի աշխատանքի հետ։ Գեորգի Կվիրիկաշվիլին, 2016 թվականի նոյեմբերին դառնալով վարչապետ, Գեորգի Գախարիային նշանակել է իրեն փոխարինող՝ էկոնոմիկայի նախարարի պաշտոնում։ 2017 թվականի նոյեմբերի 13-ին նշանակվել է Վրաստանի ներքին գործերի նախարարի պաշտոնում։ Զբաղեցրել է Վրաստանի փոխվարչապետի պաշտոնը։ 2019 թվականի սեպտեմբերի 3-ին առաջադրվել է Վրաստանի վարչապետի պաշտոնում։ 2019 թվականի սեպտեմբերի 8-ին ընտրվել է վարչապետ՝ ստանձնելով երկրի կառավարության ղեկավարի լիազորությունները։

## Ծանոթագրություններ

## Արտաքին հղումներ
* Վրաստանի ներքին գործերի նախարարություն 
* Գեորգի Գախարիա  Վրաստանի խորհրդարանի պաշտոնական վեբկայք

Կատեգորիա:Մոսկվայի պետական համալսարանի դասախոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Վրաստանի վարչապետներ
Կատեգորիա:Վրաստանի քաղաքական գործիչներ